10 oyda qancha benzin ishlab chiqarilgani to‘g‘risida ma’lumot berildi. 2022 yilning yanvar-oktabr oylarida O‘zbekistonda avtomobil benzini ishlab chiqarish hajmi 1 mln tonnadan oshdi. Davlat statistika qo‘mitasi ma’lumotlariga ko‘ra, avtomobil benzini ishlab chiqarish hajmi 2021 yilning mos davri bilan solishtirilganda 9,4 foizga oshgan. 2022 yilning yanvar-oktabr oylarida ayrim turdagi sanoat mahsulotlarini ishlab chiqarish hajmi: avtomobil benzini – 1 008,6 ming tonna;   ko‘mir – 4,4 mln tonna;   neft – 656,2 ming tonna;   gaz kondensati – 1,1 mln tonna;   yengil avtomobillar – 263 488 dona;   avtobus – 971 dona;   yuk avtomobillari – 3 253 dona;   avtomobil dvigatellari – 189 558 dona.